Frostbiten

Frostbiten (engelsk tittel: Frostbite) er en svensk film fra 2006 i blandingssjangeren mellom skrekk og komedie. Den er regissert av Anders Banke.

Filmen ble produsert utenfor de større svenske filmselskapene på et budsjett på 21 millioner svenske kroger, noe som gjør den til en uavhengig film ved amerikansk forståelse, men ettersom den ble produsert med støtte fra det svenske filminstituttet er den ikke en uavhengig film i svensk forståelse.

Foruten tematikken innenfor filmsjangeren skrekk har ulike deler også rene humorelementer. Filmen har sin handling i en liten by i nordlige Sverige midt på vinteren, et miljø øyensynlig passende for vampyrer ettersom det er lite sollys. Vampyrinfeksjonen skjer ved en enslig overlevende fra en skandinavisk SS-enhet som ble angrepet av en kvinnelig vampyr i en hytte i Ukraina under den andre verdenskrig. Infeksjonen lå slumrende inntil den mange år senere brøt ut på et lokalt svensk sykehus og infiserte en gruppe svenske partyungdommer. Det fører igjen til et utbrudd av vold og blodbad når de svenske ungdommene blir vampyrer.

Til tross for at den amerikanske skrekkfilmen 30 Days of Night (2007) har et lignende konsept, er denne filmen ganske forskjellig. Det er meget mulig at produsentene ikke var oppmerksom på hverandres filmer. Imidlertid har tegneserien 30 Days of Night: Red Snow (2008), som ble skrevet etter Frostbiten, langt mer til felles med handlingen. Men alle disse fortellingene kommer etter en utgave av tegneserien Tales from the Crypt, som ble utgitt på 1950-tallet, og en tilpasning av denne fortellingen til en TV-serie kalt «Comes the Dawn».

Spesialeffekter 
Frostbiten var den filmen med flest spesialeffekter som til da var blitt laget i Sverige, og to selskaper ble engasjert til arbeidet: Fido Film og Ulitka Post. Sistnevnte selskap laget spesialeffektene for Night Watch. Mange av spesialeffektene ble forsinket ettersom mange animatorer var opptatt med Peter Jacksons film King Kong. Ulitka Post skapte åpningstittelen og den lange scenen i hytta i Ukraina. Fido film designet udyrene, de ulike vampyrene, gapene til bikkjer og lignende.

Musikk 
Musikken ble komponert av Anthony Lledo, og et album med det meste av musikken er tilgjengelig på iTunes Store. Det som mangler er Tyomnaja Notch av Leonid Utyosov som ble spilt under åpningstekstingen. Musikk på albumet som ikke er med i filmen er i hovedsak svensk popmusikk, blant annet Millencolin, Raised Fist, Langhorns, Quit Your Dayjob og lignende.

Utgivelse 
Filmen åpnet Göteborg International Film Festival den 3. februar 2006. De svenske filmkritikerne var ganske blandet i sin oppfatning. På de svenske kinoene gjorde filmen det middels bra, noe som synes å være en fiasko, men det endret seg etter Cannes filmfestival hvor filmen ble applaudert og solgt til over 40 land. Ifølge produsentene ble filmen den første skrekkfilmen som noensinne ble vist i Nord-Korea. Filmen ble en suksess i Russland og åpnet muligheter for Anders Banke i russisk filmindustri. Frostbiten ble klart den mest populære svenske filmen på det utenlandske markedet dette året.

 Filmen ble utgitt som DVD den 26. februar 2006 i Sverige.
 21. oktober 2006 i Canada
 15. desember 2006 i Norge

Roller (utvalg) 
 Grete Havnesköld – «Saga», den andre hovedrollen i filmen. Til tross for at hun listes som nummer to, er hun betraktet som filmens hovedrolle av produsentene.
 Petra Nielsen – «Annika», Sagas mor og den andre hovedrollen i filmen.
 Carl-Åke Eriksson – «Doktor Beckert», en berømt genetiker, og filmens fremste hovedrolle. Per Löfberg, kjent fra den svenske kultfilmen Evil Ed, spiller den unge Beckert.
 Emma Åberg – «Vega», en merkelig gothjente som Saga møter og blir venner med. Hun er den andre kvinnelige hovedrollen i filmen.
 Jonas Karlström – «Sebastian», en medisinerstudent som også selger dop, og er den mannlige hovedrollen i filmen.
 Mikael Göransson - «Jacob», en politi.
 Niklas Grönberg - «John», en blodsuger-draug.

Eksterne lenker 
 

Svenske skrekkfilmer
Skrekkfilmkomedier 
Filmer fra 2006
Svenskspråklige filmer